Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2020/C 72/14)

Käesolev teade avaldatakse kooskõlas komisjoni delegeeritud määruse (EL) nr 2019/33 (1) artikli 17 lõikega 5.

STANDARDMUUDATUSE HEAKSKIITMISE TEADE

„SOAVE“

Viitenumber: PDO-IT-A0472-AM05

Teate kuupäev: 2. detsember 2019

HEAKSKIIDETUD MUUDATUSE KIRJELDUS JA PÕHJUSED

1. Vormiline muudatus

Classico märgistusega veini puhul on tähis „alapiirkond“ asendatud mõistega „spetsifikaat“.

Tegemist on ametliku muudatusega, et võtta arvesse siseriiklikus õiguses sätestatud täpset sõnastust.

Muudatus on seotud spetsifikaadi artikliga 1, koonddokumenti see ei muuda.

2. Viinapuude kujundamise meetodid

Viinapuukujundusmeetodeid on laiendatud, lisatud on topeltspaleer ehk viinapuude topelt-võrakujundus (Geneva double curtain, GDC) ja pergolatoestus selle kõikides variantides.

Muudatusettepanek tuleneb vajadusest viia spetsifikaat vastavusse nüüdisaegsete ja uuenduslike viinapuukasvatussüsteemide (eelkõige uued pergolavormid) kiire arenguga ning vajadusest reageerida kliimamuutustele põllumajanduslikust seisukohast.

Muudatus on seotud spetsifikaadi artikliga 4, koonddokumenti see ei muuda.

3. Viinapuude tihedus hektari kohta

Viinapuude tiheduse puhul hektari kohta (vähemalt 3 300) on tühistatud viide 7. mai 1998. aasta dekreedile.

Tegemist on ametliku muudatusega, kuna uutes viinamarjaistandustes peab tihedus olema vähemalt 3 300 viinapuud hektari kohta.

Muudatus on seotud spetsifikaadi artikliga 4, koonddokumenti see ei muuda.

4. Täiendavate geograafiliste üksuste kasutamine KPNiga veini „Soave“ märgistusel

Kaitstud päritolunimetusega „Soave“ veini puhul on lubatud viidata kaitstud päritolunimetusega tootmispiirkonna täiendavatele väiksematele geograafilistele üksustele, mis asuvad samas tootmispiirkonnas ja on loetelus loetletud; seda tingimusel et toode on veiniks töödeldud eraldi ja täpselt viinamarjatoodangu iga-aastase aruande kohaselt.

Kasutades viidet erilise väärtusega väiksematele geograafilistele üksustele, mis asuvad määratletud tootmispiirkonnas ja mis on pärast hoolikat tsoonideks jagamist identifitseeritud, on veini päritolu lihtsam kindlaks teha ja seega tugevdada selle seost territooriumiga.

Muudatus puudutab spetsifikaadi artiklit 7 ja koonddokumendi punkti 1.9 „Lisatingimused“.

5. Märke vigna (istandus) kasutamine

Kaitstud päritolunimetusega „Soave“, „Soave“ Classico ja „Soave“ Colli Scaligeri veinide kirjelduses võib kasutada märget vigna tingimusel, et sellele järgneb asjaomane kohanimi, mille territoorium on istandusregistris eraldi esile toodud, ning et neist viinamarjadest saadud veini valmistamine, valmimine ja ladustamine toimuvad eraldi mahutites ning et märge koos kohanimega kantakse nii viinamarjade registrisse kui ka saatedokumentidesse.

Võimalus lisada etiketile märge vigna siseriiklike õigusaktide tähenduses ja asjaomane kohanimi või traditsiooniline nimetus võimaldab ettevõtjatel väärtustada nende territooriumil mitut viinamarjaistandust.

Muudatus on seotud spetsifikaadi artikliga 7, koonddokumenti see ei muuda.

KOONDDOKUMENT

1. Toote nimetus

Soave

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

5. Kvaliteetvahuvein

4. Veini(de) kirjeldus

„Soave“ (sealhulgas „Soave“ Classico ja „Soave“ Colli Scaligeri)

Värvus: õlgkollasest mõnel juhul rohekaskollaseni

Lõhn: iseloomulik intensiivne ja hõrk lõhn

Maitse: kuiv, keskmiselt täidlane ja harmooniline, kergelt mõrkjas

Minimaalne üldalkoholisisaldus mahuprotsentides: 10,5 mahuprotsenti „Soave“ puhul ning 11 mahuprotsenti „Soave“ Classico ja „Soave“ Colli Scaligeri puhul

Suhkruvaba ekstrakti miinimumsisaldus: 15 g/l „Soave“ ning 16 g/l „Soave“ Classico ja „Soave“ Colli Scaligeri puhul

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Soave“ Spumante (sealhulgas „Soave“ Spumante Classico ja „Soave“ Spumante Colli Scaligeri)

Vaht: õrn ja säilib kaua

Värvus: õlgkollasest mõnel juhul särava rohekani

Lõhn: iseloomulik intensiivne ja hõrk

Maitse: keskmiselt täidlane, harmooniline, kergelt mõrkjas tüüpide extra brut, brut, extra dry või dry puhul

Minimaalne üldalkoholisisaldus mahuprotsentides: 11 mahuprotsenti

Suhkruvaba ekstrakti miinimumsisaldus: 15 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

a. Peamised veinivalmistustavad

PUUDUB

b. Maksimaalne saagikus

„Soave“, „Soave“ Spumante

15 000 kilogrammi viinamarju hektari kohta

„Soave“ Classico, sealhulgas Spumante „Soave“ Colli Scaligeri, sealhulgas Spumante

14 000 kilogrammi viinamarju hektari kohta

6. Määratletud geograafiline piirkond

A) Kontrollitud päritolunimetusega „Soave“ veini tootmiseks ettenähtud viinamarju kasvatatakse piirkonnas, mis hõlmab täielikult või osaliselt Verona provintsi järgmiste kommuunide territooriumi: Soave, Monteforte d’Alpone, San Martino Buon Albergo, Mezzane di Sotto, Roncà, Montecchia di Crosara, San Giovanni Ilarione, San Bonifacio, Cazzano di Tramigna, Colognola ai Colli, Caldiero, Illasi e Lavagno.

B) Veini „Soave“ Classico valmistamiseks sobivad viinamarjad peavad olema toodetud ministri 23. oktoobri 1931. aasta käskkirjaga (avaldatud 16. detsembri 1931. aasta ametlikus teatajas nr 289) heakskiidetud piirkonnas, mis hõlmab osa Soave ja Monteforte d’Alpone kommuunide territooriumist.

C) Viinamarjad, millest toodetakse veine „Soave“, mille spetsifikaati on lisatud täiendav märge alapiirkonna Colli Scaligeri kohta, peavad olema toodetud piirkonnas, mis hõlmab täielikult või osaliselt San Martino Buon Albergo, Lavagno, Mezzane, Illasi, Cazzano di Tramigna, Caldiero, Colognola ai Colli e Costeggiola di Soave, Monteforte d’Alpone, Montecchia di Crosara, Roncà ja San Giovanni Ilarione territooriume.

7. Peamised veiniviinamarjasordid

„Chardonnay B“

„Garganega B“

„Trebbiano di Soave B“ - „Trebbiano“

8. Seos(t)e kirjeldus

„Soave“

Mineraalsooladel on eriline mõju sortidest „Garganega“ ja „Trebbiano di Soave“ saadud viinamarjavirde käärimisele ning need annavad veinile iseloomuliku maitse. Tänu traditsioonilistele pergolatoestusega viinapuukujundusmeetoditele saavutavad viinamarjad hea küpsusastme ja on vähem vastuvõtlikud haigustele, soodustades veinides mandli- ja valgete lillede lõhna väljakujunemist. Kontrollitud päritolunimetusega „Soave“ vein on tasakaalustatud vein, mille lõhnabuketis domineerivad eksootilised puuviljad, tsitrusviljad ja vürtsid; Classico puhul saavad kokku kergelt mineraalne lõhn ning täidlane ja aroomirikas maitse, mis võivad veini mitme kuu vältel enne villimist pärmseentel hoidmise puhul anda veinile juurde komplekssust ja ümarust. Piirkonnale on ministri käskkirjaga antud tunnustus 1931. aastal; kontrollitud päritolunimetus on antud 1968. aastal.

9. Olulised lisatingimused (pakendamine, märgistamine, muud nõuded)

Täiendavate geograafiliste üksuste kasutamine

Õigusalane raamistik:

ELi õigusaktid

Täiendavate tingimuste liik:

Märgistamisega seotud täiendavad sätted

Veinide „Soave“, „Soave“ Classico ja „Soave“ Colli Scaligeri kirjeldamisel ja esitlemisel võib viidata järgmistele täiendavatele geograafilistele üksustele:

1. Brognoligo

2. Broia

3. Ca’ del vento

4. Campagnola

5. Carbonare

6. Casarsa

7. Castelcerino

8. Castellaro

9. Colombara

10. Corte del Durlo

11. Costalta

12. Costalunga

13. Coste

14. Costeggiola

15. Croce

16. Duello

17. Fittà

18. Froscà

19. Foscarino

20. Menini

21. Monte di Colognola

22. Monte Grande

23. Paradiso

24. Pigno

25. Ponsara

26. Pressoni

27. Roncà - Monte Calvarina

28. Rugate

29. Sengialta

30. Tenda

31. Tremenalto

32. Volpare

33. Zoppega

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/14701

(1) EÜT L 9, 11.1.2019, lk 2.